Source: https://finlex.fi/fi/laki/alkup/1992/19920667
Timestamp: 2019-07-22 11:55:35+00:00

Document:
Asetus puolustusvoimista 667/1992 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1992 › 667/1992
Asetus puolustusvoimista
Puolustusvoimien alueellista johtamista ja hallintoa varten maa on jaettu sotilaslääneihin ja lähinnä poikkeusolojen varalta muodostettuihin maanpuolustusalueisiin niin kuin siitä erikseen säädetään.
Maavoimien materiaalihallintoa varten on puolustusvoimien materiaalilaitos.
Maanpuolustuskorkeakoulusta ja maanpuolustusopistosta säädetään erikseen asetuksella.
2) esikuntien, sotilaslaitosten ja joukko-osastojen perustamisesta, sijoituspaikasta ja lakkauttamisesta; sekä
3) puolustushallinnon kiinteistö- ja rakennustoimen organisaatiosta.
Puolustusvoimain komentaja ratkaisee puolustusvoimia koskevat sotilaskäskyasiat, mikäli tasavallan presidentti ei ole pidättänyt niissä päätösvaltaa itselleen taikka niitä ei ole säädetty tai määrätty muun viranomaisen ratkaistaviksi.
Puolustusvoimain komentaja esittelee tasavallan presidentille ne sotilaalliset nimitysasiat ja sotilaskäskyasiat, jotka on säädetty presidentin ratkaistaviksi tai joissa presidentti on pidättänyt päätösvallan itselleen.
Puolustusvoimain komentaja tekee puolustusministeriölle esitykset sellaisista puolustusvoimien nimitys- ja muista henkilöasioista, jotka tasavallan presidentti ratkaisee valtioneuvostossa puolustusministerin esittelystä.
Pääesikuntaa johtaa pääesikunnan päällikkö.
Pääesikunnassa on:
1) henkilöstöesikunta;
2) operaatioesikunta;
3) huoltoesikunta; sekä
4) maavoimaesikunta.
Lisäksi pääesikunnassa on erillinen tiedotusosasto.
Pääesikunnan jakamisesta osastoihin, toimistoihin tai muihin pysyviin toimintayksiköihin määrätään työjärjestyksessä.
Henkilöstöesikunta käsittelee asiat, jotka koskevat:
2) koulutusjärjestelmää ja koulutuksen kokonaissuunnittelua;
3) asevelvollisuutta;
4) yleishallintoa, lainsäädäntöä, oikeudenhoitoa ja oikeudellisia kysymyksiä; sekä
5) hengellistä työtä.
Henkilöstöesikuntaa johtaa puolustusvoimien henkilöstöpäällikkö.
Operaatioesikunta käsittelee asiat, jotka koskevat:
1) sotilaallisen maanpuolustuksen valmiutta;
2) valtakunnan alueen valvontaa ja sen alueellisen koskemattomuuden turvaamista;
3) puolustusvoimien suunnittelu- ja johtamisjärjestelmiä sekä tietohallintoa;
4) taloussuunnittelua;
5) sotilaallista tiedustelua ja turvallisuustoimintaa; sekä
6) puolustusvoimien kansainvälisiä yhteyksiä.
Operaatioesikuntaa johtaa operaatiopäällikkö.
Huoltoesikunta käsittelee asiat, jotka koskevat:
1) puolustusvoimien huoltoa ja huollon valmiussuunnittelua ja valmisteluja;
2) materiaali-, kiinteistö- ja taloushallintoa;
3) sotataloudellista suunnittelua;
4) terveydenhuoltoa, ympäristönsuojelua ja työsuojelua; sekä
5) teknillistä tutkimus-, kehittämis- ja tarkastustoimintaa.
Huoltoesikuntaa johtaa puolustusvoimien huoltopäällikkö.
Maavoimaesikunta käsittelee asiat, jotka koskevat:
1) maavoimien kehittämistä ja varustamista;
2) maavoimien aselajitoimintojen yhteensovittamista ja kehittämistä;
3) maa-, meri- ja ilmavoimissa annettavaa maavoimakoulutusta; sekä
4) materiaalilaitosta ja maakuljetustoimintaa.
Puolustusvoimien hallintotoimintaa ja sotilasoikeudenhoitoa ohjaa ja valvoo asessori.
Puolustusvoimien hengellistä työtä johtaa ja valvoo kenttäpiispa. Kenttäpiispan tehtävistä on lisäksi säädetty kirkkolaissa (635/64).
Asessori ratkaisee puolustusvoimien virkamiehen palkkausta koskevan asian, jollei sitä ole säädetty tai pääesikunta määrännyt alaisensa nimittävän viranomaisen ratkaistavaksi.
Pääesikunnan päällikölle esittelee toimialaansa koskevan asian esikunnan päällikkö, asessori tai kenttäpiispa taikka muu työjärjestyksessä esittelijäksi määrätty virkamies.
Maavoimien sotilaallisesta johtamisesta alueellaan vastaavat maanpuolustusalueen komentaja sekä sotilasläänin komentaja.
Sotilaskäskyasioissa merivoimien komentaja ja ilmavoimien komentaja johtavat puolustusvoimain komentajan alaisina puolustushaaransa sekä sen sotilaslaitosten ja joukko-osastojen sotilaallista toimintaa sekä valmistautumista poikkeusolojen varalle.
Sotilaskäskyasioissa maanpuolustusalueen komentaja johtaa puolustusvoimain komentajan alaisena maanpuolustusalueen sekä sen alaisten sotilasläänien, sotilaslaitosten ja joukko-osastojen sotilaallista toimintaa sekä alueellaan yhteensovittaa puolustushaarojen valmistautumista poikkeusolojen varalle.
Sotilasläänin esikunta on pääesikunnan ja, siten kuin siitä 4 §:ssä säädetyssä järjestyksessä määrätään, maanpuolustusalueen esikunnan alainen aluehallintoviranomainen.
Sotilaskäskyasioissa sotilasläänin komentaja johtaa maanpuolustusalueen komentajan alaisena sotilasläänin sekä sen alaisten sotilaslaitosten ja joukko-osastojen sotilaallista toimintaa sekä valmistautumista poikkeusolojen varalle.
Sotilaslaitos, joukko-osasto ja varuskunta ovat puolustusvoimien paikallisviranomaisina hallinnollisissa asioissa maanpuolustusalueen, sotilasläänin, merivoimien tai ilmavoimien esikunnan alaisia sen mukaan kuin siitä 4 §:ssä säädetyssä järjestyksessä määrätään.
Sotilaskäskyasioissa paikallisviranomainen on maanpuolustusalueen, sotilasläänin, merivoimien tai ilmavoimien komentajan alainen siten kuin puolustusvoimain komentaja määrää.
1) upseerin virkoja, joita ovat puolustusvoimain komentajan, pääesikunnan päällikön, kenraaliluutnantin, vara-amiraalin, kenraalimajurin, kontra-amiraalin, everstin, kommodorin, everstiluutnantin, komentajan, majurin, komentajakapteenin, kapteenin, kapteeniluutnantin, yliluutnantin ja luutnantin virat, sekä opistoupseerin virkoja, joita ovat erikoisluokan ja 1-6 luokan opistoupseerin virat, sekä värvättyjen virkoja;
2) erikoisupseerin virkoja, joita ovat puolustusvoimien pääinsinöörin, sotilasyli-insinöörin, 1 luokan sotilasinsinöörin ja sotilasinsinöörin, puolustusvoimien ylilääkärin, sotilasylilääkärin ja sotilaslääkärin, puolustusvoimien ylihammaslääkärin ja sotilashammaslääkärin, puolustusvoimien ylieläinlääkärin, sotilasylieläinlääkärin ja sotilaseläinlääkärin, sotilasyliteknikon ja sotilasteknikon, talouspäällikön ja taloudenhoitajan sekä ylikapellimestarin ja kapellimestarin virat;
4) apteekinjohtajan, apulaislääkärin, asessorin, atk-päällikön, erikoislääkärin, erikoistutkijan, johtajan, kirjastonhoitajan, kirjastonjohtajan, matemaatikon, museonjohtajan, osastonjohtajan, osastonlääkärin, osastopäällikön, proviisorin, psykologin, räjähdysainetarkastajan, sairaalakemistin, sota-arkiston hoitajan, sotilaslakimiehen, sotilassairaalan apulaisylilääkärin, sotilassairaalan ylilääkärin, toimistopäällikön, tutkijan, tutkimusjohtajan, vanhemman lehtorin ja ylitarkastajan virkoja.
Puolustusvoimissa voi lisäksi olla muitakin peruspalkkaisia tai sopimuspalkkaisia virkoja sekä tilapäisiä virkamiehiä ja työsopimussuhteessa olevaa henkilökuntaa.
Sotilasvirkoja ovat 1 momentin 1 ja 3 kohdassa tarkoitetut virat sekä 2 kohdassa tarkoitetuista viroista ne, jotka edellyttävät sotilaallista esimiesasemaa, sen mukaan kuin pääesikunta määrää.
Kelpoisuusvaatimuksena upseerin virkoihin on:
1) luutnantilla upseerin tutkinto; ja
2) muulla upseerilla lisäksi, että hänellä on riittävä käytännön kokemus tätä virkaa lähinnä alemmassa upseerin virassa.
1) erikoisluokan opistoupseerilla ja 1-3 luokan opistoupseerilla opistoupseerin tutkinto tai ylempi toimiupseerin virkatutkinto ja erikoisluokan opistoupseerilla sekä 1 ja 2 luokan opistoupseerilla lisäksi virkaan vahvistettu jatkokoulutus; sekä
2) 4-6 luokan opistoupseerilla opistoupseerin tutkinto tai alempi toimiupseerin virkatutkinto.
Opistoupseerilta vaaditaan lisäksi, että hänellä on riittävä käytännön kokemus tätä virkaa lähinnä alemmassa opistoupseerin tai toimiupseerin virassa.
Kelpoisuusvaatimuksena sotilasinsinöörin virkoihin on:
1) puolustusvoimien pääinsinöörillä diplomi-insinöörin tutkinto ja insinöörieverstiluutnantin tai insinöörikomentajan taikka vastaava upseerin arvo sekä riittävä käytännön kokemus puolustusvoimien insinöörin tai upseerin teknillisissä tehtävissä;
2) sotilasyli-insinöörillä ja 1 luokan sotilasinsinöörillä diplomi-insinöörin tutkinto ja reservin upseerin koulutus sekä perehtyneisyyttä puolustusvoimien insinöörin tehtäviin; sekä
3) muulla sotilasinsinöörillä insinöörin tutkinto ja reservin upseerin koulutus.
1) puolustusvoimien ylilääkärillä, että hän on laillistettu lääkäri ja että hänellä on lääkintäeverstiluutnantin tai lääkintäkomentajan arvo sekä riittävä käytännön kokemus lääkärin tehtävissä puolustusvoimissa;
2) sotilasylilääkärillä ja sotilaslääkärillä, että hän on laillistettu lääkäri, sekä sotilasylilääkäriltä lisäksi perehtyneisyyttä puolustusvoimien lääkärin tehtäviin;
3) puolustusvoimien ylihammaslääkärillä, että hän on laillistettu hammaslääkäri, sekä vähintään viiden vuoden palvelus hammaslääkärin tehtävissä puolustusvoimissa; sekä
Jos 1 momentin 2-4 kohdassa tarkoitettu virka on 35 §:n 3 momentissa tarkoitettu sotilasvirka, siihen nimitettävältä vaaditaan lisäksi reservin upseerin koulutus.
1) puolustusvoimien ylieläinlääkärillä, että hän on laillistettu eläinlääkäri ja että hänellä on eläinlääkintämajurin arvo sekä riittävä käytännön kokemus eläinlääkärin tehtävissä puolustusvoimissa; ja
2) sotilasylieläinlääkärillä ja sotilaseläinlääkärillä, että hän on laillistettu eläinlääkäri, sekä sotilasylieläinlääkärillä ja pääesikunnan elintarvikehygieenikkona toimivalla sotilaseläinlääkärillä lisäksi perehtyneisyys elintarvikehygieniaan.
Jos 1 momentin 2 kohdassa tarkoitettu virka on 35 §:n 3 momentissa tarkoitettu sotilasvirka, siihen nimitettävältä vaaditaan lisäksi reservin upseerin koulutus.
1) kenttäpiispalla kelpoisuus sellaiseen evankelisluterilaisen kirkon kirkkoherran virkaan, johon on yhdistetty tuomiorovastin virka;
2) kenttärovastilla ja sotilaspastorilla kelpoisuus evankelis-luterilaisen kirkon kirkkoherran virkaan; sekä
3) ortodoksisella sotilaspastorilla kelpoisuus ortodoksisen kirkkokunnan papin virkaan.
Sotilaspapilta vaaditaan lisäksi, että hän on suorittanut varusmiespalveluksen.
Kelpoisuusvaatimuksena sotilasteknikon virkoihin on:
1) sotilasteknikolla virkaan soveltuva teknikon tutkinto ja reservin upseerin tai aliupseerin koulutus taikka ilmavoimien tarkastajan tai puolustusvoimien aseteknikon koulutus; ja
2) sotilasyliteknikolla virkaan soveltuva teknikon tutkinto ja reservin upseerin tai aliupseerin koulutus sekä lisäksi puolustusvoimien teknillisissä tehtävissä saavutettu kokemus taikka ilmavoimien tarkastajan tai puolustusvoimien aseteknikon koulutus sekä riittävä käytännön kokemus sotilasteknikon tehtävissä puolustusvoimissa.
1) taloudenhoitajalla merkonomin tutkinto tai tehtävään soveltuva opistoupseerin virkaan vaadittava koulutus; ja
Jos 1 momentissa tarkoitettu virka on 35 §:n 3 momentissa tarkoitettu sotilasvirka, siihen nimitettävältä vaaditaan lisäksi reservin upseerin tai aliupseerin koulutus.
Kelpoisuusvaatimuksena sotilaskapellimestarin virkoihin on ylikapellimestarilla ja kapellimestarilla sotilaskapellimestarin tutkinto tai orkesterin- ja kuoronjohdon koulutusohjelman mukaisesti suoritettu musiikin kandidaatin tutkinto sekä ylikapellimestarilla lisäksi riittävä käytännön kokemus sotilassoittokunnan kapellimestarin tehtävissä.
Jos 40 §:n 1 momentin 2-4 kohdassa, 41 §:n 1 momentin 2 kohdassa, 44 §:n 1 momentissa tai 45 §:n 1 momentissa tarkoitettu virka ei ole sotilasvirka, on siihen nimitetyn osallistuttava maanpuolustukseen ja puolustusvoimien toimintaan perehdyttävään koulutukseen. Tämän koulutuksen sisällön hyväksyy puolustusministeriö pääesikunnan esityksestä.
Puolustusministeriö vahvistaa pääesikunnan esityksestä, mitä on pidettävä 37, 38 ja 44 §:ssä tarkoitettuna korvaavana koulutuksena ja jatkokoulutuksena.
1) asessorilta, hallinnollisen osaston toimistopäälliköltä ja sotilaslakimieheltä oikeustieteen kandidaatin tutkinto sekä asessorilta lisäksi perehtyneisyys puolustusvoimien oikeudenhoitoon ja puolustushallintoon sekä toimistopäälliköltä perehtyneisyyttä puolustushallintoon;
3) johtajalta virkaan soveltuva ylempi korkeakoulututkinto sekä perehtyneisyys teollisuustuotantoon;
4) sotilassairaalan ylilääkäriltä ja apulaisylilääkäriltä sekä erikoislääkäriltä ja osastonlääkäriltä, että hän on laillistettu lääkäri, sekä sotilassairaalan ylilääkäriltä, apulaisylilääkäriltä, erikoislääkäriltä ja osastonlääkäriltä lisäksi erikoislääkärin oikeudet sillä lääketieteen alalla, jonka potilaita hän pääasiallisesti tulee hoitamaan;
6) sota-arkiston hoitajalta virkaan soveltuva ylempi korkeakoulututkinto ja ylempi arkistotutkinto sekä hyvä arkistonhoidollinen kokemus ja arkistoalan tuntemus; sekä
Virkojen täyttäminen ja tehtävään määrää- minen sekä virkavapauden myöntäminen
3) johtajan, puolustusvoimien ylieläinlääkärin, puolustusvoimien ylihammaslääkärin, osastonjohtajan, sota-arkiston hoitajan ja rakennuspäällikön puolustusministeriö;
4) sotilasyli-insinöörin, sotilasinsinöörin, sotilasylilääkärin, sotilaslääkärin, sotilasylieläinlääkärin, sotilaseläinlääkärin, sotilashammaslääkärin, kenttärovastin, sotilaspastorin, ylikapellimestarin sekä erikoisluokan opistoupseerin puolustusvoimain komentaja;
5) sotilasyliteknikon, talouspäällikön, kapellimestarin ja 1 ja 2 luokan opistoupseerin sekä apteekinjohtajan, apulaislääkärin, atk-päällikön, erikoistutkijan, farmaseutin, kamreerin, kielenkääntäjän, kirjastonhoitajan, kirjastonjohtajan, matemaatikon, meteorologin, muonitustarkastajan, museonjohtajan, osastopäällikön, osastosihteerin, proviisorin, psykologin, päävalmentajan, räjähdysainetarkastajan, sairaalakemistin, sosiaalipäällikön, sotilaslakimiehen, sotilassairaalan ylilääkärin ja apulaisylilääkärin sekä erikoislääkärin ja osastonlääkärin, tarkastajan, tiedotussihteerin, toimistopäällikön, tutkijan, valmennuspäällikön, vanhemman lehtorin, ylihoitajan ja ylitarkastajan pääesikunta;
6) 3-5 luokan opistoupseerin sekä sotilasteknikon ja taloudenhoitajan pääesikunta taikka maanpuolustusalueen, merivoimien tai ilmavoimien esikunta; sekä
7) muut virkamiehet pääesikunta taikka maanpuolustusalueen, sotilasläänin, merivoimien tai ilmavoimien esikunta, maanpuolustuskorkeakoulun rehtori, maanpuolustusopiston johtaja, sotilaslaitoksen päällikkö tai johtaja taikka joukko-osaston komentaja.
Tilapäisen virkamiehen ottaa sama viranomainen, joka nimittää vastaavan vakinaisen virkamiehen. Jollei vastaavaa vakinaista virkaa ole, ottaa tilapäisen virkamiehen pääesikunta, milloin kelpoisuusvaatimuksena on korkeakoulututkinto, ja muussa tapauksessa 1 momentin 7 kohdassa tarkoitettu viranomainen.
Pääesikunta julistaa haettavaksi tutkimusjohtajan, osastonjohtajan, sotilassairaalan ylilääkärin ja apulaisylilääkärin, erikoislääkärin, osastonlääkärin, apteekinjohtajan, sota-arkiston hoitajan, osastopäällikön, toimistopäällikön, kirjastonjohtajan, räjähdysainetarkastajan, matemaatikon, museonjohtajan ja erikoistutkijan virat.
Virkavapaudesta, johon virkamiehellä on lain tai virkaehtosopimuksen nojalla oikeus, sekä muusta enintään kuusi kuukautta kestävästä virkavapaudesta päättää 50 §:n 1 momentin 7 kohdassa tarkoitettu viranomainen tai, tämän ollessa esteellinen, lähinnä ylempi viranomainen.
Muusta kuin 1 momentissa tarkoitetusta virkavapaudesta päättää nimittävä viranomainen. Virkavapautta enintään yhdeksi vuodeksi voi kuitenkin tasavallan presidentin valtioneuvoston esityksestä nimittämälle virkamiehelle myöntää puolustusministeriö ja muulle tasavallan presidentin, puolustusministeriön tai puolustusvoimain komentajan nimittämälle virkamiehelle pääesikunta.
Viran hoitamisesta virkavapauden aikana päättää se viranomainen, joka myöntää siitä virkavapautta.
Avoinna olevan viran väliaikaisen hoitajan ottaa nimittävä viranomainen. Avoinna olevan yliluutnantin ja luutnantin sekä 5 luokan opistoupseerin viran väliaikaisen hoitajan voi kuitenkin enintään vuoden ajaksi ottaa 50 §:n 1 momentin 7 kohdassa mainittu viranomainen.
Viransijaisen 52 §:n 3 momentissa tarkoitetun virkavapauden ajaksi ottaa nimittävä viranomainen, tasavallan presidentin valtioneuvoston esityksestä nimittämälle kuitenkin puolustusministeriö ja muulle tasavallan presidentin, puolustusministeriön tai puolustusvoimain komentajan nimittämälle pääesikunta.
1) everstiluutnantin ja komentajan virkaa vastaavaan tehtävään määrää puolustusvoimain komentaja; sekä
2) majurin, komentajakapteenin, kapteenin, kapteeniluutnantin, yliluutnantin ja luutnantin sekä opistoupseerin, sotilasteknikon, sotilastaloudenhoitajan ja värvätyn virkaa vastaavaan tehtävään määrää 50 §:n 1 momentin 7 kohdassa tarkoitettu viranomainen.
Jos 1 momentin 2 kohdassa tai 50 §:n 1 momentin 7 kohdassa tarkoitettujen virkamiesten tehtävään määrääminen edellyttää siirtymistä joukko-osastosta tai sitä vastaavasta hallintoyksiköstä toiseen maanpuolustusalueella, merivoimissa tai ilmavoimissa, määrää tehtävään maanpuolustusalueen komentaja, merivoimien komentaja tai ilmavoimien komentaja. Jos tehtävään määrääminen edellyttää siirtymistä toiseen maanpuolustusalueeseen tai puolustushaaraan, määrää tehtävään upseerin puolustusvoimain komentaja ja muun virkamiehen pääesikunta.
Tasavallan presidentti määrää upseerin sotilasasiamiehen ja apulaissotilasasiamiehen sekä näitä vastaavan tehtävään valtioneuvoston esityksestä sekä tasavallan presidentin adjutantin tehtävään puolustusvoimain komentajan esittelystä.
Milloin tehtävien tarkoituksenmukainen hoitaminen sitä edellyttää, voidaan virkamies tilapäisesti määrätä muuhun kuin 4 §:ssä ja 34 §:ssä tarkoitetun kokoonpanon mukaiseen tehtävään.
Viransijaisen määräämisestä säädetään 53 §:ssä.
2) everstiluutnantti, komentaja, majuri, komentajakapteeni, erikoisluokan opistoupseeri ja 1-5 luokan opistoupseeri sekä palomies täytettyään 55 vuotta;
4) lentäjän koulutusta edellyttävään tehtävään määrätyistä virkamiehistä kenraaliluutnantti ja kenraalimajuri täytettyään 55 vuotta, eversti täytettyään 52 vuotta, everstiluutnantti täytettyään 48 vuotta, majuri täytettyään 45 vuotta ja muut täytettyään 40 vuotta; sekä
5) asessori, tutkimusjohtaja, johtaja, osastopäällikkö, sotilassairaalan ylilääkäri ja apulaisylilääkäri, erikoislääkäri ja osastonlääkäri sekä lehtori ja erikoistutkija sen mukaan kuin valtion virkamiesten yleisestä eroamisiästä on laissa säädetty.
Puolustusvoimain komentaja vahvistaa puolustusministeriön vahvistamien perusteiden mukaisesti ne tehtävät, jotka edellyttävät lentäjän koulutusta.
Maanpuolustusalueen komentaja tai sotilasläänin komentaja taikka heidän määräämänsä sekä maanpuolustusalueen esikunnan ja sotilasläänin esikunnan sotilaslakimies on oikeutettu toimialuettaan koskevissa asioissa valtion puolesta ottamaan vastaan haasteen tiedoksiannon. Maanpuolustusalueen ja sotilasläänin sotilaslakimies tai hänen valtuuttamansa on toimialueellaan oikeutettu edustamaan valtiota niissä puolustusvoimia koskevissa asioissa, joissa ei puolustusministeriön tai pääesikunnan edustaja esiinny.
Edellä 1 momentissa tarkoitettu oikeus puolustushaaraansa koskevissa asioissa on myös merivoimien ja ilmavoimien komentajalla ja sotilaslakimiehellä.
Niitä 50 §:n 1 momentin 1 kohdassa mainittuja virkamiehiä, joihin ei sovelleta sotilasoikeudenkäyntilakia (326/83), syytetään virkarikoksesta Helsingin hovioikeudessa.
Puolustusvoimien virkamiehen siirtämisessä muuhun kuin puolustusvoimien virkaan tai tehtävään toisessa virastossa noudatetaan valtion virkamieslain (755/86) säännöksiä.
Virkamiehen siirtämistä tai tehtävään määräämistä koskevaan 61 §:n 1 momentissa tarkoitettuun päätökseen ei saa hakea muutosta valittamalla eikä siitä saa tehdä oikaisuvaatimusta.
Jos sotilasvirassa palvelevan virkamiehen irtisanomisesta päättää pääesikunnan alainen viranomainen, on tämän alistettava irtisanomispäätös pääesikunnan vahvistettavaksi.
Luutnantin ja yliluutnantin viran väliaikaiseksi hoitajaksi voidaan ottaa reservin upseerin sekä 5 ja 6 luokan opistoupseerin viran väliaikaiseksi hoitajaksi reservin aliupseerin koulutuksen saanut henkilö.
Ryhtyessään puolustusvoimien palvelukseen on virkamiehen ja työntekijän viipymättä annettava kirjallinen vakuutus, ettei hän ilman asianmukaista lupaa ilmaise sivullisille eikä esimiehiään lukuun ottamatta muille puolustushallinnossa palveleville mitään puolustushallintoa koskevaa tai sen toimialaan kuuluvaa sellaista seikkaa, joka on ilmoitettu salaiseksi tai luottamukselliseksi tai joka luonteeltaan on sellainen taikka jota ei muutoin ole tarkoitettu julkisuutta tai sivullisia varten. Tämä vaitiolovelvollisuus ei lakkaa asianomaisen erottua puolustusvoimien palveluksesta.
Sivutoimiluvan myöntää pääesikunta. Valtion virkamieslain 24 §:n 3 momentissa tarkoitetusta sivutoimesta on virkamiehen viipymättä ilmoitettava sille hallintoyksikölle, jossa hän palvelee.
Kunnes toisin säädetään, on värvättyjen eroamisiästä voimassa, mitä värvätyn eroamisiästä on 25 päivänä kesäkuuta 1974 annetulla puolustusministeriön päätöksellä määrätty.
1 luku - Puolustusvoimien kokoonpano1 §2 §3 §4 §2 luku - Puolustusvoimain komentaja5 §6 §7 §8 §3 luku - Pääesikunta9 §10 §11 §12 §13 §14 §15 §16 §17 §18 §19 §4 luku - Puolustushaarat20 §21 §22 §23 §24 §25 §26 §5 luku - Alue- ja paikallisviranomaiset27 §28 §29 §30 §31 §32 §33 §6 luku - Virat ja niiden kelpoisuusvaatimukset34 §35 §36 §37 §38 §39 §40 §41 §42 §43 §44 §45 §46 §47 §48 §49 §7 luku - Virkojen täyttäminen ja tehtävään määrää- minen sekä virkavapauden myöntäminen50 §51 §52 §53 §54 §55 §56 §8 luku - Täydentäviä säännöksiä57 §58 §59 §60 §61 §62 §63 §64 §65 §66 §67 §68 §9 luku - Voimaantulo69 §70 §

References: §2
 §3
 §4
 §2
 §6
 §7
 §8
 §3
 §10
 §11
 §12
 §13
 §14
 §15
 §16
 §17
 §18
 §19
 §4
 §21
 §22
 §23
 §24
 §25
 §26
 §5
 §28
 §29
 §30
 §31
 §32
 §33
 §6
 §35
 §36
 §37
 §38
 §39
 §40
 §41
 §42
 §43
 §44
 §45
 §46
 §47
 §48
 §49
 §7
 §51
 §52
 §53
 §54
 §55
 §56
 §8
 §58
 §59
 §60
 §61
 §62
 §63
 §64
 §65
 §66
 §67
 §68
 §9
 §70